Hoppbakken på Spurvehøyden

Hoppbakken på Spurvehøyden i Moskva i Russland ligger i skråningen ved Moskvaelvas høyre bredd, rett overfor Luzjniki Stadion. Bakken har K-punkt 72 meter og bakkestørrelse 75 meter.FIS: Draft: FIS Ski Jumping World Cup Ladies 2011/2012 (terminlisteforslag, 9. april 2011) Den ble bygd i 1953, og var i sin tid Sovjetunionens viktigste hoppbakke. Bakken var arena for både internasjonale hopprenn og sovjetiske og russiske mesterskap, og brukes fremdeles til trening og nasjonale renn.

Anlegget er i brukbar stand, og bakken har plastmatter til helårsbruk, som sist ble skiftet ut i 2010. Anlegget har også snøkanoner. Men heisen er i ustandVesti Moskva: Sudba moskovskogo tramplina (russisk, 19. januar 2010, besøkt 5. mars 2011), og bakken har utdatert bakkeprofil og er i minste laget til internasjonale renn. Det russiske skiforbundet ønsker å modernisere bakken, men planene kompliseres av at den ligger i et naturvernområde.

Hoppbakken ble skadet av brann 2. mai 2012.Ridos: Pozjar na trampline (russisk, 2. mai 2012, besøkt 3. mai 2012)ITAR-TASS: Pritsjinoj pozjara na trampline na Vorobjevykh gorakh mogla stat zapusjtsjennaja v nebo pirotekhnika (russisk, 3. mai 2012)

Den første hoppbakken på Spurvehøyden ble bygd i 1936, og restene av den er ennå synlige i terrenget. I tilknytning til dagens K72-bakke ligger tre mindre hoppbakker med størrelse K45, K20 og K10, som i likhet med den største bakken er utstyrt med plastmatter. Ifølge nettstedet Skisprungschanzen-Archiv er bakkerekorden i K72-bakken 80,5 meter, satt av Pjotar Tsjaadajev (Belarus) 4. september 2010.

 Referanser 

 Kilder 
 Skisprungschanzen-Archiv: Moskva (feil byggeår, besøkt 5. mars 2011)
 Ski-jumping.ru: Bolsjoj Moskovskij tramplin (russisk, besøkt 5. mars 2011)
 Federatsija pryzjkov na lyzjakh s tramplina i lyzjnogo dvojeborja Rossii (Det russiske forbundet for skihopping og kombinert): «Pervenstvo Rossii i otkrytoje pervenstvo goroda Moskvy po pryzjkam na lyzjakh s tramplina» na Sportivnom komplekse «Vorobevy gory» (russisk, 3. februar 2011, besøkt 5. februar 2011)

 Eksterne lenker 

 MTV News Russia: Lyzjniki na trave (nyhetsvideo, 5. september 2010, publisert på YouTube)
 Letajusjtsjij Lyzjnik (Flying Skier): Moscow (bildegalleri)
 MosDay.ru: Tramplin na Vorobjevykh Gorakh (bildegalleri)

Kategori:Hoppbakker i Russland
Kategori:Byggverk i Moskva
Kategori:Byggverk fullført i 1936
Kategori:1936 i Russland